cyanic-selkie/wikianc huggingface dataset:
Magnesia
Magnesia eli Magnesian alueyksikkö (Περιφερειακή ενότητα Μαγνησίας, Perifereiakí enótita Magnisías) on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Vólos. Alueyksikön pinta-ala on 2 367 neliökilometriä ja asukasluku 190 010 (vuonna 2011).
Alueyksikkö sijaitsee itäisessä Manner-Kreikassa. Se käsittää koukkumaisen Pílion niemimaan, joka rajaa Pagasitikóslahden Egeanmerestä. Yli 70 prosenttia Magnesian asukkaista asuu pääkaupunki Vóloksen suuralueella. Vólos on Thessalian toiseksi suurin kaupunki. Muut asutuskeskukset sijaitsevat lähellä Pagasitikóslahtea sekä alueen itäosissa.
Kunnat
Alueyksikkö jakaantuu viiteen kuntaan seuraavasti:
Etelänmustasieppo
Etelänmustasieppo (Melaenornis pammelaina) on Afrikan keski- ja eteläosissa tavattava sieppoihin kuuluva varpuslintu.
Magnesia
Antiikki
Magnesia on yksi Kreikan historiallisista maakunnista ja peräisin antiikin ajalta. Kreikkalaisessa mytologiassa alue on Iasonin ja Peleuksen kotiseutua. Antiikin aikana Magnesiaa asutti vanha helleeninen magneetteina tunnettu heimo. Alueen tärkeitä kaupunkeja jo esihistorialliselta ajalta lähtien oli Iolkos, myöhemmin Pagasai ja hellenistisellä kaudella Demetrias.
Etelänmustasieppo
Koko ja ulkonäkö
Kooltaan etelänmustasieppo on noin 19–22 cm. Sekä naaras- että koirasetelänmustasiepot ovat höyhenpuvultaan täysin mustat. Nuoret linnut ovat väritykseltään mustia ruskein suomumaisin kuvioin. Pyrstössä on pieni lovi keskellä, mutta muuten se on lähes täysin suora. Laji muistuttaa ulkonäöltään sieppodrongoa (Dicrurus adsimilis) ja akaasiakäpinkäistä (Campephaga flava). Etelänmustasieppo eroaa kummastakin lajista pyrstönmuodon perusteella.
Levinneisyys ja elinympäristö
Etelänmustasiepon levinneisyysalue kattaa koko eteläisen Afrikan Kongon tasavallasta, Kongon demokraattisesta tasavallasta, Tansaniasta, Keniasta ja Somaliasta etelään päin. . Lajin elinympäristöä ovat savannit, metsien reunat ja pensaikot.
Pesiminen ja ravinto
Etelänmustasiepot ovat yksiavioisia. Pesä sijaitsee puunkolossa. Samaa pesäkoloa käytetään usein myös seuraavana pesimäkautena. Naaras munii kahdesta kolmeen valkoista munaa. Linnut käyttävät ravintonaan pääasiassa hyönteisiä, kuten heinäsirkkoja ja perhosia. Laji pyydystää ravintonsa ilmasta tai maasta. Etelänmustasiepot voivat syödä myös kasviperäistä ravintoa kuten hedelmiä.
Aikuistumiskoulutus
Aikuistumiskoulutus on uskonnollisen tai uskonnottoman yhteisön tai muun tahon järjestämää koulutusta, jonka tarkoituksena on valmistaa nuoria aikuisuuteen. Koulutus voidaan toteuttaa esimerkiksi oppituntien, leirin tai vierailujen avulla. Aikuistumiskoulutus päättyy usein aikuistumisriittiin, kuten konfirmaatioon.
Glee: The Music, Volume 4
Glee: The Music, Volume 4 on viides albumi FOXin televisiosarjasta Glee, jota esittää suomessa AVA, Sub ja Kutonen. Se sisältää cover-versioita toisen tuotantokauden ensimmäisestä puolikkaasta, ja se julkaistiin 26. marraskuuta 2010. Albumi oli ehdolla vuoden 2011 Grammy-gaalassa parhaan kokoelma-soundtrackin kategoriassa.
Kriittinen vastaanotto
Albumi sai ristiriitaisia mielipiteitä kriitikoilta. MTV Newsin mielestä kappaleesta "Empire State of Mind" puuttui vakavuutta ja The Washington Postin mielestä siinä yritettiin ehkä hieman liikaa. Jälkimmäinen piti kuitenkin kappaletta "Billionaire" jakson parhaana kappaleena. Kevin McHalen versiota Britney Spearsin kappaleesta "Stronger" ja Lea Michelen versiota Paramoren kappaleesta "The Only Exception" ylistettiin, ja Entertainment Weekly piti ensimmäistä sielukkaana ja Rolling Stone kutsui jälkimmäistä upeaksi ja herkäksi. Naya Riveran laulua kehuttiin kappaleessa "Me Against the Music", kun Heather Morrisin osuutta kutsuttiin vähemmän erottuvana. Kappaleen "I Want to Hold Your Hand" tulkinta sai sekalaisia kritiikkejä. Daily News kutsui Chris Colferin lauluosuutta ja asiatekstiä negatiivisesti, kun taas The A.V. Club kutsui sitä yhdeksi sarjan parhaimmista esityksistä. Sekä The Wall Street Journal että Zap2it ylistivät duettojen "River Deep, Mountain High" ja "Lucky" lauluosuuksia. Rolling Stone ylisti kappaleen "Marry You" laulusovituksia, mutta piti kappaletta "Sway" huonompana kuin Michael Bublén versio.
Alicia Keys ja Travie McCoy olivat kaksi monista artisteista, jotka suostuivat kappaleidensa esittämiseen; ensimmäinen kutsui kappaletta "Empire State of Mind" mahtavaksi. Spears oli vaikuttunut cover-versioista "Stronger" ja "Toxic", ja Paramoren Hayley Williams kehui Michelen lauluosuuksia kappaleessa "The Only Exception". Lisäksi Katy Perry ylisti kappaleensa "Teenage Dream" a capella versiota Darren Crissin laulamana. Cee Lo Green mielisteli MTV Newsille, kun Gwyneth Paltrow teki version hänen kappaleestaan.
Rademacher
Rademacher voi tarkoittaa seuraavia:
LINEAR
Lincoln Near-Earth Asteroid Research eli LINEAR on Massachusetts Institute of Technologyn Lincoln-laboratorion ohjelma, jota rahoittavat NASA ja Yhdysvaltain ilmavoimat. Sen tarkoituksena on kartoittaa Maan lähelle tulevia asteroideja. Löytöjä on tehty lukuisia, niiden joukossa 2004 FH.
Lähteet
33.81814°N, -106.65917°W
Mikołówin piirikunta
Mikołówin piirikunta on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 98 990. Piirikuntaan kuuluvat kolme kaupunkia tai kaupunkikuntaa ovat Łaziska Górne, Mikołów ja Orzesze ja kaksi muuta kuntaa Ornontowice ja Wyry. vasen|pienoiskuva|220px|Piirikunnan väestöpyramidi 2014. Vuoden 2019 lopussa Mikołówin piirikunnassa arvioitiin olevan 98 990 asukasta, joista 51,4 prosenttia naispuolisia ja 48,6 prosenttia miespuolisia. Puolan väestönlaskennassa 2011 väkiluvun laskettiin olevan 94 205 ja sen ennakoidaan vuoteen 2050 mennessä kasvavan 100 292 asukkaaseen. Alle 18-vuotiaiden arvioidaan vuoden 2019 lopussa muodostaneen 19,7 prosenttia piirikunnan väestöstä, työikäisten 60,2 prosenttia ja eläkeikäisten 20,2 prosenttia väestön keski-iän ollessa 40,9 vuotta. Elävänä syntyi vuonna 2019 yhteensä 992 lasta.
HMS Malcolm (D19)
HMS Malcolm (viirinumerot D19 ja I19) oli Britannian kuninkaallisen laivaston Scott-luokan laivueenjohtaja toisessa maailmansodassa.
Valmistus
Alus tilattiin huhtikuussa 1917 vuosien 1916-1917 laivasto-ohjelmassa Cammell Lairdilta Birkenheadistä, missä köli laskettiin 27. maaliskuuta 1918. Alus laskettiin vesille 29. toukokuuta 1919 ja valmistui vasta 14. joulukuuta.
Palvelus
Vuonna 1921 alus oli laivueenjohtajana Atlantin laivaston 5. hävittäjälaivueessa, jossa se oli reserviin siirtoonsa saakka. Alus palautettiin palvelukseen Portsmouthin 16. hävittäjälaivueen laivueenjohtajaksi tehtävänään sukellusveneidentorjunta Englannin kanaalissa sekä lounaisen reitin alueella. Toukokuussa 1940 aus siirrettiin Doverin alaisuuteen avustamaan liittoutuneiden joukkojen evakuoinnissa Hollannin satamista.
Alus osallistui 15. toukokuuta Hollannin rannikolla operaatio Ordnanceen ja edelleen Dunkerquen evakuointiin 26. toukokuuta - 4. kesäkuuta, jona aikana se teki kahdeksan evakuointimatkaa. Aluksen viirinumero vaihdettiin toukokuussa I19:ksi. Se palasi operaation päätyttyä laivueeseensa Harwichiin.
Malcolm määrättiin 1. elokuuta Wild Swanin ja HMS Ambuscaden kanssa täydentämään rannikkosaattueen FS38 suojaa. Alus joutui HMS Verityn kanssa kuuden Saksan laivaston troolarin ja kolmen E-veneen hyökkäyksen kohteeksi, jolloin yksi troolari ja yksi E-vene tuhoutui. Se oli 4. elokuuta maihinnousuntorjuntapartiossa Group 3:n mukana. Alus hyökkäsi 10. elokuuta Ostendissa olevia maihinnousuveneitä vastaan yhdessä Wild Swanin ja Veteranin kanssa ja sama osasto hyökkäsi muutamaa päivää myöhemmin Boulogneen.
Alus määrättiin 22. elokuuta Veteranin, Wild Swanin ja Wivernin kanssa läntisen reitin alaisuuteen suojaamaan Atlantin saattueita, minkä seurauksena osasto siirtyi 30. elokuuta Liverpooliin. Alus suojasi vuoden kuluessa 29:ää Atlantin saattuetta ja kolmea Gibraltarille matkaavaa saattuetta, joista kymmentä vastaan hyökättiin.
Helmikuussa 1941 alus siirrettiin vasta perustettuun 8. saattajaryhmään, jonka muodostivat hävittäjät HMS Watchman, HMS Sardonyx, HMS Scimitar ja HMS Rockingham sekä Flower-luokan korvetit HMS Arabis, HMS Verbena, HMS Violet, HMS Monkshood, HMS Petunia ja HMS Dahlia. Alus suojasi 29. kesäkuuta ryhmän mukana saattuetta HX133, kun se upotti Saksan laivaston sukellusveneen U-651 yhdessä Violetin, Scimitarin, Arabiksen sekä miinanraivaaja HMS Speedwellin kanssa (59.53333°N, -18.6°W).
Helmikuussa 1942 alus muutettiin lyhyen kantaman saattajaksi. Se törmäsi HMS Burnhamin kanssa suojatessaan saattuetta. Saattajaryhmä lakkautettiin heinäkuuhun mennessä saattajien uudelleen organisoinnin yhteydessä. Malcolm vapautettiin saattuetehtävistä ja siirrettiin avustamaan Maltaa. Alus suojasi 11. elokuuta HMS Keppelin, HMS Venomousin, HMS Wolverinen ja HMS Wrestlerin kanssa lentotukialus HMS Furiousia lentokonetäydennysoperaatio Bellowsissa, joka oli osa operaatio Pedestalia. Osasto joutui seuraavana päivänä Italian laivaston sukellusveneen R. Smg. Dagaburin hyökkäyksen kohteeksi.
Alus suojasi 16. elokuuta HMS Laforeyn, HMS Lookoutin, HMS Lightningin, HMS Antelopen, HMS Wishartin, HMS Derwentin, Keppelin, HMS Bicesterin, HMS Eskimon, HMS Somalin ja Venomousin kanssa Furiousia ja risteilijä HMS Charybdistä toimitettaessa lentokonetäydennystä Maltalle operaatio Baritonessa.
Syyskuun alussa alus siirrettiin suojaamaan Jäämeren saattueita. Alus suojasi 2. syyskuuta HMS Campbellin, HMS Eskdalen ja HMS Farndalen kanssa Loch Ewestä saattuetta PQ18, kunnes Islannista saapuneet saattajat ottivat vastuun suojaamisesta. Alus erkani 7. syyskuuta saattueesta, minkä jälkeen se palasi Atlantin saattueiden suojaksi.
Lokakuussa alus määrättiin Pohjois-Afrikan maihinnousuun. Alus suojasi lokakuusta alkaen saattueita kotimaasta Gibraltarille valmistauduttaessa operaatioon. Alus liittyi marraskuussa brittiläiseen laivasto-osastoon suojaamaan Algerin maihinnousua, jossa se vaurioitui rannikkotykistön tulessa. Joulukuussa alus vapautettiin operaatiosta, minkä jälkeen se palasi kotimaahan korjattavaksi. Alus palautettiin tammikuussa 1943 palvelukseen suojaamaan Atlantin saattueita. Telakalla ollessa alukselle oli asennettu tyypin 271 merivalvontatutka, Hedgehog-sukellusveneentorjuntaheitin sekä radiopeilausjärjestelmä.
Maaliskuussa Malcolm siirrettiin Gibraltarille. Alus liittyi 21. maaliskuuta HMS Quadrantin, HMS Witchin ja HMS Wolverinen kanssa joukkojenkuljetussaattueeseen WS28, kun siitä oli eronnut saattue KMF11 Gibraltarille. Alus erkani 27. toukokuuta saattueesta sen saavuttua Freetowniin. Se kuitenkin jäi Freetowniin suojaamaan Atlantin saattueita. Alus liittyi 6. toukokuuta HMS Rapidin ja HMS Wolverinen kanssa Freetowniin saapuneeseen saattueeseen WS29, mistä se erkani 17. toukokuuta Kapkaupungissa. Alus palasi Freetowniin yhdessä muiden saattajien kanssa.
Vuonna 1944 alus palasi kotimaahan, jossa se sijoitettiin suojaamaan rannikkosaattueita. Alus ei osallistunut Normandian maihinnousuun. Se poistettiin palveluksesta Euroopan sotatoimien päätyttyä, jolloin se siirrettiin reserviin. Kesäkuussa alus sijoitettiin poistolistalle ja myytiin heinäkuussa romutettavaksi BISCOlle, joka siirsi sen T W Wardille Barrowiin. Alus saapui 27. heinäkuuta hinattuna romuttamolle.
Piilukkopistooli
thumb|250px|Ranskalaisen upseerin piilukkopistooli n. 1805-1810. Piilukkopistooli on suustaladattava pistooli, jossa ruutipanoksen sytytys perustuu oikealla tavalla karkaistuun lukon teräksiseen osaan jousivoimalla iskevän piikiven aikaansaamiin kipinöihin. Piilukkopistoolit yleistyivät 1600-luvulla ja olivat tavallisia 1800-luvun puoleenväliin asti, jolloin piilukko korvautui luotettavammalla ja helppohoitoisemmalla nallilukolla ( 1810-luvulta alkaen ).
Kyösti Ålander
Ålander toimi SAFA:n arkiston hoitajana vuosina 1949–1956 ja Suomen rakennustaiteen museon intendenttinä eli johtajana 1956–1975. Hän sai vuonna 1974 professorin arvonimen.
Eugenoli
Eugenoli on orgaaninen yhdiste, joka puhtaana huoneenlämmössä esiintyy värittömänä, voimakkaasti neilikantuoksuisena nesteenä. Se on neilikkaöljyn pääainesosa ja neilikkaöljystä sitä on yleensä noin 90 %. Eugenoli tunnetaan myös nimillä 2-metoksi-4-(2-propenyyli)fenoli, allyyliguaiakoli, 4-allyyli-2-metoksifenoli, eugeenihappo ja karyofyllihappo. Yhdistettä esiintyy myös kukkien tuoksuissa ja semiokemikaalina eliöiden viestinnässä.
Valmistus ja käyttö
Eugenolia voidaan helposti ja suhteellisen helposti eristää neilikan ja kanelinlehdistä saatavista eteerisistä öljyistä, joten se on edelleen yhdisteen päätuotantomenetelmä. Eugenolia käytetään neilikankaltaisen tuoksunsa vuoksi erityisesti hajusteissa ja siitä saadaan isomeroimalla isoeugenolia. Eugenoli on myös puuduttava aine, johon tarkoitukseen sitä käytetään hammaslääketieteessä. Eugenolia voidaan käyttää pieninä annoksina kalojen anestesiaan ja suurina annoksina niiden lopettamiseen.
Evangelista Torricelli
thumb|200px|Evangelista Torricelli Evangelista Torricelli (15. lokakuuta 1608 – 25. lokakuuta 1647) oli italialainen fyysikko ja matemaatikko, Galileo Galilein oppilas. Hän tutki tilavuuksien ja käyrien kaarenpituuksien määrittämistä menetelmillä, jotka johtivat integraalilaskennan syntyyn.
thumb|right|upright|Torricelli keksi elohopeabarometrin. Kaiverrus [[Camille Flammarionin teoksessa (1923).]] Torricelli opiskeli matematiikkaa Roomassa. Hänet kutsuttiin Galileon jälkeen 1643 matematiikan ja fysiikan professoriksi Firenzeen. Torricellin suurin tieteellinen ansio on se, että hän kokeiluillaan on kumonnut horror vacui -teorian ja keksinyt ilmapuntarin (1643). Hän on myös keksinyt lain, jonka mukaan nesteet purkaantuvat astian pohjaan tai laitaan tehdystä reiästä. Torricellin merkittäviä teoksia ovat muun muassa Trattato del motu (ennen v. 1641) ja Opera geometrica (1644). Torricelli tutki myös sykloidia ja muun muassa julkaisi vuonna 1644 tuloksen sykloidin pinta-alasta. Gilles de Roberval oli laskenut pinta-alan jo vuonna 1634.
Torricelli keksi vuonna 1643 kokeen, jossa saatiin aikaan tyhjiö. Hän täytti toisesta päästä umpinaisen pitkän lasiputken elohopealla ja työnsi sen alassuin elohopealla täytettyyn altaaseen. Tällöin osa putkessa olleesta elohopeasta siirtyi altaaseen siten, että sen pinta putkessa oli 76 cm korkeammalla kuin altaassa. Putken yläosaan oli täten muodostunut tyhjiö, ja tällaista laitetta, ensimmäistä ilmapuntaria, voitiin käyttää myös ilmanpaineen mittaamiseen. Paineen yksikkö torr on nimetty hänen mukaansa.
Torricelli keksi myös Gabrielin torvena tunnetun kappaleen. Sen pinta-ala on ääretön mutta tilavuus on äärellinen. Aikanaan tätä pidettiin uskomattomana paradoksina, ja löytö herätti kiivaan keskustelun äärettömyyden olemuksesta.
Lisäksi Torricelli löysi Torricellin lain. thumb|left|upright|Torricelli keksi elohopeabarometrin. Kaiverrus Camille Flammarionin teoksessa (1923)
Cut and Shoot
Cut and Shoot on kaupunki Montgomeryn piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 1 070. Cut and Shootin pormestarina toimii Nyla Akin Dalhaus.
Väestö
Kunnan asukkaista 87,9 prosenttia on valkoisia ja 9,997 prosenttia latinalaisamerikkalaisia. 97,9 prosenttia asukkaista on Yhdysvaltain kansalaisia. Kunnan väestön keski-ikä on 31,9 vuotta.
Panssariarmeija Afrika
Panssariryhmä Afrika
Kesällä 1941 OKW määräsi muodostettavaksi Afrikkaan uuden yhtymän panssariryhmä Afrikan, joka perustettiin 1. syyskuuta. Ryhmä muodostettiin Saksan Afrikan armeijakunnasta ja saksalaisista upseereista, jotka olivat palveluksessa Italian Afrikan joukkojen esikunnassa. Erwin Rommel määrättiin 15. elokuuta panssariryhmän komentajaksi ja armeijakunnan komentajaksi tuli Ludwig Crüwell.
Ryhmästä armeijaksi
Ryhmään kuuluivat 21. tammikuuta 1942 Saksan Afrikan armeijakunnan lisäksi Saksan 90. kevyt divisioona ja Italian XX motorisoitu armeijakunta sekä XXI ja X jalkaväkiarmeijakunnat. Motorisoituun divisioonaan kuuluivat panssaridivisioona Ariete ja motorisoitudivisioona Trieste. Jalkaväkidivisiooniin kuuluivat jalkaväkidivisioonat Pavia, Trento, Sabratha sekä Bologna ja Brescia.
Ryhmä muutettiin panssariarmeija Afrikaksi 22. tammikuuta 1942 Hitlerin antamalla käskyllä. Lokakuussa 1942 armeijan nimeksi tuli saksalais-italialainen panssariarmeija helmikuuhun 1943 saakka.
El Alameinin tappion jälkeen ja liittoutuneiden vallatessa läntisen Pohjois-Afrikan OKW vielä kerran vahvisti asemaansa Afrikassa muodostamalla XC armeijakunnan Tunisiassa 19. marraskuuta 1942 ja muodostamalla 8. joulukuuta 5. panssariarmeijan. Panssariarmeija Afrikasta muodostettiin samassa yhteydessä Italian 1. armeija, joka oli italialaisen kenraalin alaisuudessa.
Ystävyys
thumb|Ystävyyteen liittyy usein läheisyys ja samankaltaiset mielenkiinnon kohteet.
Ystävyys on kahden ihmisen välinen ihmissuhde, joka on tuttavuutta läheisempi mutta seurustelusuhdetta etäisempi. Ystävyys on vapaaehtoinen ja tasa-arvoinen suhde, jonka osapuolet viettävät usein vapaa-aikaansa yhdessä ja keskustelevat henkilökohtaisista asioistaan.
Etymologia
Yhden selityksen mukaan ystävä olisi partisiippimuoto oletetusta verbistä ystää tai yskätä, joka juontuu germaanisperäisestä lainavartalosta wunskja- 'haluta, toivoa'. Selitys ei ole saanut yksiselittäistä kannatusta tieteen piirissä.
Ystävyyssuhteen synty
Kahden ihmisen välisen ystävyyden syntyminen on tutkijoiden mukaan monimutkainen tapahtumasarja, jossa useiden ehtojen täytyy toteutua samanaikaisesti.
Ystävystyäkseen osapuolten täytyy ensinnäkin voida kohdata toisensa. Ystävyyssuhteita syntyy sen vuoksi useimmin sellaisten ihmisten välille, jotka asuvat lähekkäin naapureina tai samassa opiskelijakylässä, tai jotka työskentelevät samassa paikassa tai käyvät koulussa samaa luokkaa. Nykyaikana ystävyyssuhteeseen johtavia kohtaamisia tapahtuu myös internetissä. Sosiologit Liz Spencer ja Ray Pahl ovat määritelleet ystävyyden määritelmän asteikon, jossa ovat portaat muun muassa työtoveruudelle ja monipuoliselle sielunkumppanuudelle.
Osapuolilla täytyy kohdatessaan olla mahdollisuus kanssakäymiseen. Mitä useammin he tapaavat toisensa ja olettavat tapaavansa toisensa myös tulevaisuudessa, sitä todennäköisemmin heistä tulee ystäviä.
Miellyttäväksi koetut ihmiset saavat helposti ystäviä. Tutkimusten mukaan kauneus, hyvät sosiaaliset taidot ja reagoivuus tekevät ihmisestä suositun. Ystävyksillä täytyy myös olla keskinäistä ”kemiaa”, eli heidän täytyy pitää toisistaan, ja heillä on hyvä olla paljon yhteistä. Tutkimusten mukaan niin aikuisia kuin nuoriakin ystävyksiä yhdistää usein etenkin samankaltainen ikä, terveys, koulutus, uskonto, sukutausta, asuinalue, sosiaalinen asema ja ulkonäkö. Myös samanlaiset asenteet, arvot ja mielipiteet lähentävät ystävyksiä toisiinsa. Toisaalta persoonallisuuksien samankaltaisuus ei tutkimusten mukaan näyttäisi olevan ystävyyden edellytys. On myös havaittu, että aggressiiviset lapset ystävystyvät helposti toisten aggressiivisten lasten kanssa, ja nuoret ystävystyvät samalla tavalla päihteitä käyttävien ja koulusta lintsaavien kanssa.
Samankaltaisten ihmisten kanssa ystävystymistä selitetään useimmin sillä, että samalla tavalla ajatteleva ystävä antaa toisen osapuolen ajatuksille vahvistuksen.
Ihmiset ystävystyvät myös paremmin sellaisten ihmisten kanssa, jotka paljastavat heille omia asioitaan ja ajatuksiaan, sillä se kertoo tykkäämisestä ja halusta olla ystäviä. Yksityisasioiden paljastelun täytyy ystävyyssuhteen alkuvaiheissa olla molemminpuolista, jotta ystävysten välille syntyy luottamussuhde.
Ystävyyssuhteen ylläpito
Ystävykset ylläpitävät ystävyyssuhdettaan esimerkiksi jakamalla kiinnostuksensa kohteet, viettämällä vapaa-aikansa yhdessä sekä antamalla toisilleen tukea ja neuvoja. He käyvät usein henkilökohtaisia keskusteluja yksityisasioistaan, toisista ihmissuhteistaan ja elämänsä tapahtumista.
Ystävysten välille kehittyy läheinen tunneside. Konfliktit ovat suhteen alkuvaiheessa harvinaisia mutta voivat yleistyä myöhemmin. Konfliktien ratkaiseminen on tärkeää suhteen ylläpitämiseksi.
Jotkin ystävyyssuhteet ovat pysyviä, mutta toiset loppuvat aikanaan. Eron syitä voivat olla toisen osapuolen muuttaminen pois, ylitsepääsemätön riita, tai vaiheittainen etääntyminen. Lähellä toisiaan asuvien ihmisten on helpompi pitää yllä ystävyyttään kuin etäällä asuvien.
Historiassa muuttuva ymmärrys ystävyydestä
Kahden naisen välistä ystävyyttä on arvioitu eri tavoin eri aikoina. 1800-luvun Suomessa naisten väliseen ystävyyteen liittyi tavanomaisesti fyysistä läheisyyttä, kuten syleilyä ja suutelua. Keskenään läheisiä ystäviä voitiin kutsua myös sydänystäviksi.
Suhtautuminen ystävien keskinäiseen fyysiseen läheisyyteen alkoi muuttua, kun seksologien luoma homoseksuaalisuuden kategoria alkoi tulla yleisesti tunnetuksi. Suomessa naisten välisiä läheisiä ystävyyssuhteita alettiin nimetä 1930-luvulla "lesbolaisiksi suhteiksi". Koska naisten väliset homoseksuaaliset teot olivat Suomessa rikollisia vuosina 1894–1971, ystävät alkoivat välttää keskinäisessä kanssakäymisessään aiemmin tavanomaisia fyysisen läheisyyden ilmaisuja.
Lapsuudessa
Pikkulapsi osoittaa jo kaksivuotiaana suosivansa tiettyjä leikkikavereitaan ja käyttäytyy heidän seurassaan eri tavoin kuin muiden lasten seurassa. Selkeitä ystävyyssuhteita on muodostunut jo esikouluikään mennessä. Aluksi lapsi kuvaa niitä sanomalla, ”leikimme yhdessä”, ja suhteen tarkoitus on kumppanuus. Esikouluikäisillä mukaan tulee enemmän keskinäistä juttelua, tunnetta, läheisyyttä, joskus konfliktiakin. Ystävysten eroa voi seurata suru. Epätasa-arvoiset ystävyyssuhteet ovat pienillä lapsilla paljon yleisempiä kuin varttuneemmilla.
Kouluiässä ystävyyssuhteita muodostetaan etenkin itsen kanssa samankaltaisten lasten kanssa. Ystävyyssuhteet syvenevät, monimutkaistuvat ja muuttuvat vakaammiksi, ja ne ovat vähemmän riippuvaisia lasten vanhempien vaikutuksesta kuin aiemmin. Ystävykset alkavat jakaa salaisuuksia keskenään, ja tärkeäksi nousevat uskollisuus, arvot, yhteiset säännöt, empatia ja keskinäinen ymmärrys. Itsekkyys on kuitenkin yhä tavallista ystävyyssuhteessa.
Aikuisiällä
Opiskelijoilla on usein paljon ystäviä, sillä he viettävät aikaansa kaltaistensa seurassa opiskelijapiireissä. Seurustelusuhteessa olevilla opiskelijoilla on usein vähemmän ystäviä kuin sinkuilla. Opiskeluajan jälkeen avioituminen ja vanhemmuus voivat vähentää ystävien määrää. Vanheneminen ja siihen liittyvät elämänmuutokset voivat yhtäältä tuoda uusia ystäviä tai toisaalta vähentää ystävien määrää.
Sukupuolierot
Miehet korostavat ystävyyssuhteissaan usein asioiden yhdessä tekemisen tärkeyttä. Naiset kertovat useasti ystävyydessä olevan tärkeää läheisyys ja tunneside. Nämä sukupuolierot syntyvät jo lapsuudessa ja saattavat voimistua iän myötä.
Ystävyys ihmisen ja eläimen välillä
thumb|[[Richard Ansdellin maalaus Hyvät ystävät.]]
Ihmiset kokevat usein ystävyyttä myös lemmikkieläimiään kohtaan. Koiraa on kutsuttu ihmisen parhaaksi ystäväksi jo vuosisatojen ajan. Monet eläinlajit kykenevät kiintymään ihmiseen ja viihtymään ihmisen seurassa, mutta varsinaisesta ystävyydestä ei voida puhua siinä mielessä kuin miten ihmisten välinen ystävyys määritellään – ainakaan ihmisen ja eläimen suhde ei voi olla yhtä tasavertainen kuin kahden ihmisen välinen ystävyyssuhde. Monilla eläinlajeilla on havaittu ystävyyttä muistuttavaa käyttäytymistä, jossa yksilöt ilman pariutumisaikeita hakeutuvat toistensa läheiseen seuraan ja luottavat toisiinsa keskimääräistä enemmän.
Modernin tieteen synty Euroopassa
Modernin tieteen synty Euroopassa (La nascita della scienza moderna in Europa) on Paolo Rossin vuonna 1997 ilmestynyt kirja uuden ajan tieteen synnystä.
Carl Synnerberg
Synnerbergin vanhemmat olivat merikapteeni Carl Adrian Synnerberg ja Anna Maria Rechardt. Hän pääsi ylioppilaaksi 1855 ja valmistui filosofian kandidaatiksi ja maisteriksi 1860 sekä lisensiaatiksi 1868 ja tohtoriksi 1869. Hän toimi latinan- ja kreikan kielen opettajana Helsingin yksityislyseossa 1860–1869 ja Helsingin yliopiston roomalaisen kirjallisuuden dosenttina 1866–1869. Hän oli kouluhallituksen alkeisoppilaitosten ylitarkastajana 1869–1902 sekä Kasvatusopillisen Yhdistyksen Aikakauskirjan (Tidskr. utg. af Pedagogiska Föreningen i Finland) päätoimittajana 1871–1899. Synnerberg oli lisäksi Suomen Tiedeseuran puheenjohtajana 1897–1898 ja Svenska litteratursällskapet i Finlandin sihteerinä 1885–1895. Hän sai kanslianeuvoksen arvon vuonna 1893.
Synnerberg kuoli naimattomana.
Sakari Tainio
Matti Sakari Tainio (24. syyskuuta 1888 Viipurin maalaiskunta – 5. syyskuuta 1959 Helsinki ) oli suomalainen merikapteeni ja merenkulkuneuvos.
Tainion vanhemmat olivat kansakoulunopettaja Matti Tainio ja Rosa Markku. Hän kävi keskikoulun 1906 ja valmistui merkapteeniksi 1916. Tainio oli merenkulkuhallituksessa merikarttalaitoksen vt. päällikkönä 1930–1936 ja luotsi-ja majakkaosaston päällikkönä vuodesta 1933. Hän toimi useaan otteeseen merenkulkuhallituksen vt. pääjohtajana. Tainio sai merenkulkuneuvoksen arvon 1936.
Sakari Tainio oli useiden meriliikenne-, luotsi-, majakka- ja merikartta-asioita käsitelleiden komiteoiden jäsenenä tai puheenjohtajana ja hän edusti Suomea merenkulkualan kansainvälisissä konferensseissa. Hänen mukaansa on nimetty Loviisan edustalle vuonna 1956 valmistunut Tainion majakka.
Marty Reasoner
Marty Reasoner (s. 26. helmikuuta 1977 Honeoye Falls, New York, Yhdysvallat) on yhdysvaltalainen jääkiekkoilija, pelipaikaltaan keskushyökkääjä.
St. Louis Blues varasi Reasonerin numerolla 14 NHL:n varaustilaisuuden 1996 ensimmäisellä kierroksella. Hän aloitti NHL-uransa kaksi vuotta myöhemmin, kaudella, pelattuaan sitä ennen kolme kautta yliopistojääkiekkoa Boston Collegen joukkueessa.
Reasoner on edustanut Yhdysvaltain jääkiekkomaajoukkuetta kolmissa aikuisten maailmanmestaruuskilpailuissa, vuosina 2002, 2003 ja 2006. Nuorten maailmanmestaruuskilpailuissa hän pelasi kahdesti, vuosina 1996 ja 1997.
Pikiöljy
Pikiöljy on tislettä, jota syntyy männyn tervanpolton yhteydessä kun siitä jatkojalostetaan pikeä. Pikiöljy on väriltään mustaa, joskin tarkempi tarkastelu ohuena kerroksena esimerkiksi lasipurkissa näyttää tarkan värin olevan tummanruskeaa ja hieman öljymäistä sen sisältämien eteeristen öljyjen vuoksi. Pikiöljy herkistää ultraviolettisäteilylle, ja siinä on PAH -aineita (polysyklisiä aromaattisia hiilivetyjä), joita sattaa olla jopa enemmän kuin tupakassa, eli kysymys ei ole mistään terveystuotteesta.
Käyttö
Pikiöljyä on perinteisesti käytetty joko sellaisenaan tai muihin öljyihin tai rasvoihin sekoitettuna hyttyskarkotteena ihmisille, yskänlääkkeenä sekä haavojen ja rohtumien puhdistukseen ja hoitoon. Vielä nykyään pikiöljyä käytetään hevosten kavioiden suojaineena, mutta myös muiden eläinten hyttyskarkotteeksi, kesäihottuman hoitoon ja haavojen puhdistukseen ja peittämiseen.
Nikkarinkaarron tuulipuisto
Suomen Hyötytuuli Oy:n Nikkarinkaarron tuulipuisto koostuu kymmenestä 3,45 megawatin Vestaksen tuulivoimalasta. Voimaloiden napakorkeus on 137 metriä ja roottorien halkaisija 126 metriä. Tuulipuiston arvioitu vuotuinen sähköntuotanto on 110 000 megawattituntia, joka vastaa noin 6 000 sähkölämmitteisen omakotitalon vuotuista tarvetta.
Nikkarinkaarron tuulipuisto sijaitsee Raahen eteläosassa, noin 28 km etäisyydellä Raahen keskustasta.
Tuulipuiston rakennustyöt alkoivat kesällä 2015, ja puisto vihittiin käyttöön kesäkuussa 2016.
Lupamenettely
Tuulipuisto sijaitsee Raahen eteläosassa, noin 28 km etäisyydellä kaupungin keskustasta. Hankkeen YVA-menettely saatiin päätökseen vuonna 2013. Nikkarinkaarron lisäksi Raahen itäosiin on suunnitteilla viisi muuta tuulivoima-aluetta, joille tehtiin yhteinen ympäristövaikutusten arviointi. Siinä otettiin huomioon kaikkien suunnitteilla olevien tuulipuistojen ympäristövaikutukset sekä niiden yhteisvaikutukset. Nikkarinkaarron tuulivoimapuiston osayleiskaava astui voimaan 12.12.2014.
Gatineau
Gatineau tarkoittaa seuraavia asioita:
Cooperin pari
Cooperin pari kuvaa suprajohteisiin syntyvää kahden elektronin muodostamaa korreloitunutta paria. Parikorrelaatio aiheutuu suprajohteissa elektronien välille syntyvästä attraktiivisesta eli puoleensa vetävästä vuorovaikutuksesta. Cooperin pari on saanut nimensä suprajohtavuuden mikroskooppisen BCS-teorian yhdeltä isältä, Leon Cooperilta. Cooper osoitti vuonna 1956 ohjaajansa John Bardeenin ehdotuksesta, että pienikin attraktiivinen vuorovaikutus saa aikaan pariutuneita elektronitiloja, joiden energia on pienempi kuin tilojen, joilla parikorrelaatioita ei ole. Tämä Cooperin epästabiilisuus saa aikaan suprajohtavuuden. Yhdessä Robert Schriefferin kanssa Bardeen ja Cooper kehittivät ideasta suprajohtavuuden mikroskooppisen teorian ja jakoivat Nobelin fysiikan palkinnon vuonna 1972.
Vaikutus
Cooperin parien ansiosta suprajohteiden alkeisvaraus on kahden elektronin varauksen suuruinen. Tämä näkyy muun muassa suprajohtavassa kvantti-interferenssilaitteessa SQUIDissa, jossa magneettivuo kvantittuu arvoon
Heinrich von Haymerle
Haymerle osallistui vuonna 1848 opiskelijamielenosoitukseen ja vältti täpärästi kuolemantuomion. Hän toimi diplomaattina vuodesta 1850 ja palveli muun muassa Turkissa, Kreikassa ja vuodesta 1861 Preussissa. Haymerle lähetettiin Tanskan–Preussin sodan jälkeen 1864 Kööpenhaminaan palauttamaan Itävalta-Unkarin ja Tanskan välisiä suhteita, ja vastaavasti 1866 Preussin–Itävallan sodan jälkeen Berliiniin. Hän toimi sittemmin Itävalta-Unkarin edustajana Ateenassa 1870–1872 ja Haagissa 1872–1876 sekä suurlähettiläänä Roomassa 1877–1879.
Haymerle avusti ulkoministeri Gyula Andrássya Berliinin kongressissa 1878 sekä solmittaessa kaksiliittoa Saksan kanssa 1879. Hänet nimitettiin Andrássyn seuraajaksi tämän vetäydytyä tehtävästään. Haymerle jatkoi pitkäti edeltäjänsä jalanjäljissä. Hänen ulkoministerikautenaan solmittiin 1881 uudelleen kolmen keisarin liitto Itävalta-Unkarin, Saksan ja Venäjän välillä, joskin tämä sopimus hyödytti Itävalta-Unkaria sangen vähän. Sen sijaan samana vuonna Serbian kanssa solmittu sopimus oli kaksoismonarkialle hyvin edullinen, sillä se alisti Serbian käytännössä Itävalta-Unkarin ohjaukseen.
Trippi ihmemaahan
Trippi ihmemaahan: huumeiden kulttuurihistoria on Jaakko Hämeen-Anttilan vuonna 2013 ilmestynyt kirja huumeiden historiasta länsimaissa.
Vastaanotto
Teos sai myönteisiä arvosteluja. Joissakin arvosteluissa mainitaan, että Hämeen-Anttila uhraa liikaa tilaa kirjailijoiden kuvauksille huumeidenkäytöstä ja että välillä mennään kaunistelun puolelle.
Valero Rivera Folch
Valero Rivera Folch (s. 22. helmikuuta 1985 Barcelona) on espanjalainen käsipalloilija, joka edustaa Ranskan LNH Division 1:ssä pelaavaa HBC Nantesia ja Espanjan käsipallomaajoukkuetta. Pelipaikaltaan 185 senttimetriä pitkä ja 83 kilogrammaa painava Rivera on vasen laitapelaaja.
Rivera oli mukana saavuttamassa MM-kultaa vuoden 2013 koti-MM-kisoista. EM-kilpailuista hänellä on hopeaa vuodelta 2016 ja pronssia vuodelta 2014. Vuoden 2016 EM-kilpailuissa Puolassa hän oli turnauksen paras maalintekijä 48 osumallaan.
Rivera on edustanut Ranskan pääsarjan HBC Nantesia vuodesta 2010 alkaen. Hän on voittanut seuran kanssa kerran Ranskan cupin. FC Barcelonan, jota hän edusti vuodet 2001–2005, Rivera voitti muun muassa EHF Champions Leaguen ja Liga ASOBAL:in mestaruudet.
Saavutukset
Maajoukkuetasolla
Henkilökohtainen
K. A. Saarinen
Gustaf Adolf (Kustaa Adolf, K. A.) Saarinen (16. lokakuuta 1869 Iitti – 9. marraskuuta 1932 Turku) oli suomalainen maanmittausinsinööri ja juristi, joka toimi SDP:n kansanedustajana vuosina 1910–1911.
Elämä ja ura
Saarisen vanhemmat olivat rakennusmestari Gustaf Adolf Saarinen (s. 1838) ja Hilda Karolina Vinter (1840–1872). Hän kirjoitti ylioppilaaksi Vaasan yksityislyseosta vuonna 1890 ja suoritti maanmittausinsinöörin tutkinnon Polyteknillisessä opistossa 1895. Vuosina 1895–1897 Saarinen toimi Oulun läänin varamaanmittarina ja 1897–1920 Turun ja Porin läänin varamaanmittarina, nuorempana maanmittarina sekä vanhempana maanmittausinsinöörinä.
Vuonna 1916 Saarinen suoritti Helsingin yliopistossa oikeustutkinnon ja sai varatuomarin arvon 1919. Vuosina 1917–1918 hän toimi myös Hämeen läänin vt. kuvernöörinä. Vuosina 1920–1926 Saarinen työskenteli Turun väliaikaisen maanjako-oikeuden puheenjohtajana ja 1926–1932 Mikkelissä toimineen Viipurin maanjako-oikeuden puheenjohtajana.
Tyrväällä asuessaan Saarinen valittiin sosialidemokraattien kansanedustajaksi vuoden 1910 eduskuntavaaleissa. Hän kuoli pitkäaikaisen sairauden jälkeen Turussa 63-vuotiaana marraskuussa 1932.
Perhe
Saarisen puoliso oli Keuruulta kotoisin ollut Elli Salonen (s. 1872), jonka kanssa hän avioitui vuonna 1896.
Robert Hunter (täsmennyssivu)
Robert Hunter voi tarkoittaa seuraavia henkilöitä.
Kamulin piirikunta
Kamuli on piirikunta Ugandassa. Se sijaitsee valtion kaakkoisissa osissa. Vuoden 2014 väestönlaskennassa siellä oli noin 486 000 asukasta.
Kamuli on nimetty suurimman kaupunkinsa, Kamulin mukaan. Kamulin pinta-alasta 23 % on vettä. Asukkaiden tärkein elinkeino on maanviljely.
Vida
Vida (suomeksi: "Elämä") on puertoricolaisen popmuusikko Ricky Martinin kappale One Love, One Rhythm – The 2014 FIFA World Cup Official Album-albumilta. Kappaleen sanoittivat Martin, Salaam Remi ja Elijah King sekä tuotti Remi. Kappale valittiin FIFAn ja Sony Musicin järjestämään musiikilliseen kilpailuun jonka King voitti. Kappale julkaistiin digitaalisesti ladattavana albumin toisena virallisena singlenä 22. huhtikuuta 2014. "Vida" on Latin pop-kappale joka sisältää kitara, ukulele, lyömäsoitin ja käyrätorviosuuksia sekä eksoottisia Karibiatunnelmallisia äänitehosteita.
Kappale sai yleisesti pääosin positiivisia vastaanottoja musiikkikriitikoilta, jotka kehuivat kappaleen eloisuutta ja huomioivat kappaleen yhtenäisyyttä Martinin muiden kappaleiden kanssa. Kappale ylsi Yhdysvaltain Hot Latin Songs-listan 10. sijalle ja siitä muodostui Martinin 23 kymmenen parhaan joukkoon päässyt single kyseisellä listalla. Kappaleeseen liittyvä, Kátia Lundin ja Lívia Gama of Bossa Nova Filmsin ohjaama musiikkivideo kuvattiin Rio de Janeirossa. Videolla Martin laulaa ja tanssii rannalla sadan muun ihmisen kanssa. Martin on esittänyt kappaleen muutamissa tapahtumissa, kuten vuoden 2014 Latin Billboard Music Awards-gaalassa sekä Dancing with the Starsin 18. tuotantokaudella.
Luettelo Kiinan kommunistisen puoleen pääsihteereistä ja puhemiehistä
Tämä on luettelo Kiinan kommunistisen puolueen pääsihteereistä sekä puhemiehistä. Luettelossa on otettu huomioon myös ne pääsihteerit tai puhemiehet ennen Kiinan kansantasavallan perustamista vuodesta 1949 alkaen. Kiinan kommunistinen puolue perustettiin vuonna 1921.
Sarah Aaronsohn
Sarah Aaronsohn (5. tammikuuta 1890 Zichron Jakov, Osmanien valtakunta – 9. lokakuuta 1917) oli turkinjuutalainen vakooja, joka kuului Iso-Britannian hyväksi ensimmäisessä maailmansodassa toimineeseen juutalaisvakoojien Nili-verkostoon.
Lokakuussa 1917 turkkilaisviranomaiset pidättivät Aaronsohnin ja kiduttivat tätä kuulusteluissa. Aaronsohn yritti itsemurhaa ampumalla itseään suuhun 5. lokakuuta, mutta ei kuollut välittömästi. Hän menehtyi saamiinsa vammoihin lopulta 9. lokakuuta 1917.
Hänen veljensä Aaron Aaronsohn, joka oli tunnettu kasvi- ja maataloustieteilijä, oli myös Nilin jäsen.
Yankee Doodle
thumb| Yankee Doodle on angloamerikkalainen tunnettu laulu. Se on Connecticutin osavaltion kansallislaulu. Laulu yhdistetään usein seitsenvuotiseen sotaan (1758–59), mutta laulun alkuperä on vielä varhaisempi.
Myös Michael Curtizin ohjaaman elokuvan Yankee Doodle Dandy (1942) nimi viittaa lauluun.
Saint Boniface (Winnipeg)
right|thumb|St. Boniface City Hall / Hotel St. Boniface right|thumb|Näkymä kaupungin keskustasta Riel sillan yli St. Bonifaceen. right|thumb|St. Boniface Cathedral Saint Boniface on Manitoban provinssissa sijaitsevan Winnipegin kaupunginosa. St. Bonifacessa asuu suuri Franco-Manitoban yhteisö. Kaupunginosassa sijaitsee useita tunnettuja maamerkkejä, St. Boniface Cathedral, Boulevard Provencher, Provencher Bridge, Esplanade Riel, St. Boniface Hospital, ja Collège universitaire de Saint-Boniface. St. Boniface sijaitsee Winnipegin kaupungin kaakkoisosassa ja sisältää le Vieux Saint-Boniface (Vanha St. Boniface), Norwood, Windsor Park, Southdale, Southland Park, Royalwood ja Island Lakes asuinalueet. Kaupunginosassa asuu noin 45 600 asukasta (2001).
Helmikuuhun sijoittuvaa jokavuotista Festival du Voyageur juhlaa vietetään Whittier Parkissa ja Fort Gibraltarissa.
Historia
27. heinäkuuta 1971 St. Bonifacen kaupunki sulautettiin yhdessä Charleswoodin maalaiskunnan, Fort Garryn maalaiskunnan, North Kildonan maalaiskunnan, Old Kildonan maalaiskunnan, Tuxedokylän, East Kildonan kaupungin, West Kildonan kaupungin, St. Vitalin kaupungin, Transconan kaupungin, St. James-Assiniboinen kaupungin, Winnipegin kaupungin ja The Metropolitan Corporation of Greater Winnipegin kanssa uudeksi Winnipegin kaupungiksi, josta paikalliset käyttivät nimeä Unicity.
Bắc Ninh (maakunta)
Bắc Ninhin alue on ollut asuttuna pitkään. Se on suotuisaa riisinviljelyseutua, ja se on sekä maantie- että vesireittien varrella. Aluetta pidetään yhtenä vietnamilaisen kulttuurin syntysijoista. Dau Pagoda on Vietnamin vanhin pagoda, se on rakennettu 200-luvulla. Myös Phat Tichin ja Duc Lan pagodat sekä Don temppeli ovat suosittuja nähtävyyksiä.
thumb|left|Puupiirros Dong Hosta Dong Hon kylässä on tehty maalauksia ja puupiirroksia 1500-luvulta asti. Niistä on kehittynyt omaleimainen, laajalti tunnettu tyylisuunta. Perheet säilyttävät sukunsa vanhoja laattoja ja vedostavat niistä piirroksia edelleen, käyttäen luonnonaineista paikan päällä tehtyjä väriaineita.
Tomáš Kudělka
Tomáš Kudělka (s. 10. maaliskuuta 1987 Zlín, Tšekkoslovakia) on tšekkiläinen jääkiekkopuolustaja, joka pelaa Extraliga-joukkue Piráti Chomutovissa. Eliteprospects.com -sivuston Matias Strozykin mukaan hän on hyökkäävä puolustaja, jonka vahvuuksiin kuuluu koko, nopeus, kädet, kiekonhallinta ja luistelu. Kudĕlkan tulisi kuitenkin kehittää fysiikkaa ja oman pään pelaamista.
HMS Mackay
HMS Mackay oli Britannian kuninkaallisen laivaston Scott-luokan laivueenjohtaja toisessa maailmansodassa.
Tomáš Kudělka
Seuraura
Kudělka on kotikaupunkinsa joukkueen HC Zlínin kasvatti. Hän pelasi joukkueessa ensimmäiset Extraliga-ottelunsa jo 16-vuotiaana kaudella 2003–2004, jolloin Kudělka pelasi kolme ottelua. Seuraavalla kaudella 2004–2005 hän sai tililleen neljä ottelua, joissa Kudělka keräsi kuusi jäähyminuuttia. Ottawa Senators varasi hänet viidennellä kierroksella 136. pelaajana NHL:n varaustilaisuudessa 2005. Samana kesänä Kudělkan varasi myös WHL-joukkue Lethbridge Hurricanes 45. pelaajana CHL:n varaustilaisuudessa.
René van de Kerkhof
Reinier "René" van de Kerkhof (16. syyskuuta 1951, Helmond, Alankomaat) on alankomaalainen jalkapalloilija. Suurimman osan urastaan (1973-1983) Kerkhof pelasi PSV Eindhovenissa, jossa teki 278 ottelussa 85 maalia. Maajoukkueessa hän onnistui maalinteossa viidesti 47 ottelussa. Hän saavutti MM-hopeaa vuosina 1974 ja 1978. Pelé valitsi hänet, kuten myös hänen kaksosveljensä Willy van de Kerkhofin, FIFA 100 -listalle vuonna 2004.
HMS Mackay
Valmistus
Alus tilattiin huhtikuussa 1917 Cammell Lairdilta Birkenheadistä nimellä HMS Claverhouse, mikä vaihdettiin vielä vuoden 1917 aikana HMS Mackayksi. Köli laskettiin 5. huhtikuuta 1918 telakkanumerolla 850. Alus laskettiin vesille 21. joulukuuta ja otettiin palvelukseen 19. toukokuuta 1919.
Tomáš Kudělka
Seuraura
Kaudeksi 2005–2006 Kudělka siirtyi hänet varanneeseen WHL-joukkue Lethbridge Hurricanesiin. Hän teki siellä 64 ottelussa tehot 6+25=31 ja oli joukkueen tehokkain puolustaja. Samalla kaudella hän pääsi pelaamaan viisi ottelua Ottawa Senatorsin farmijoukkue Binghamton Senatorsissa, AHL:ssä. Kudělka pelasi vielä kauden 2006–2007 Hurricanesissa. Hän teki siellä edelliskautta paremmat tehot 14+27=41, mutta jäi silti joukkueen toiseksi tehokkaimmaksi puolustajaksi Ben Wrightille. Kudělka voitti kuitenkin Hurricanesin sisäisen tehotilaston lukemalla +20. Hän pelasi taas myös Binghamtonissa, jossa Kudělka teki tällä kertaa 11 ottelussa tehot 1+2=3.
Varsinaisella tulokassopimuksella Kudělka siirtyi Ottawa Senatorsiin kaudeksi 2007–2008. Hän pelasi suurimman osan kaudesta Binghamton Senatorsissa, jossa Kudělka teki 35 ottelussa tehot 1+1=2. Ison osan kaudesta hän pelasi myös sarjatasoa alempana ECHL-joukkue Elmira Jackalsissa, jossa Kudělka teki 23 ottelussa tehot 5+14=19. Hän pelasi joukkueessa myös yhden playoff-ottelun. Seuraavat kaksi kautta Kudělka pelasi kokonaan AHL:n puolella, mutta ei debytoinut NHL:ssä.
HMS Mackay
Palvelus
Syyskuussa 1939 alus määrättiin johtoalukseksi Plymouthiin sijoitettuun 11. hävittäjälaivueeseen suojaamaan saattueita sekä torjumaan sukellusveneitä Kanaalin ja luoteisen reitin alueilla. Laivueen muut alukset olivat V- ja W-luokkien hävittäjät HMS Vanquisher, HMS Vansittart, HMS Vimy, HMS Walker, HMS Warwick, HMS Whirlwind ja HMS Winchelsea, joiden kanssa alus suojasi saattuetta OB3. Mackay ja Winchelsea erkanivat saattueesta avustamaan toisiinsa törmänneitä Walkeria ja Vansittartia.
Tomáš Kudělka
Seuraura
Tulokassopimuksensa päätyttyä Kudělka teki toukokuussa 2010 sopimuksen KHL-joukkue HK Budivelnikin kanssa. Joukkueen jäähalli ei kuitenkaan valmistunut ajoissa, joten Budivelnik ei päässyt pelaamaan kaudella 2010–2011 KHL:ssä. Kudělka sai etsiä itselleen uuden seuran, ja hän palasi elokuussa 2010 kotimaahansa ja siirtyi HC Pardubicen joukkueeseen. Kudělka pelasi Extraligan runkosarjassa kahdeksan ottelua, joissa hän jäi ilman tehopisteitä. Lokakuussa 2010 Kudělka siirtyi vahvistamaan loukkaantumisista kärsineen SM-liigajoukkue Turun Palloseuran puolustusta loppukauden 2010–2011 kattaneella sopimuksella.
HMS Mackay
Palvelus
Alus suojasi 24. helmikuuta 1940 HMS Bidefordin, HMS Leithin, HMS Walpolen ja Winchelsean kanssa Gibraltarilta saapuvaa saattuetta HG19, mistä se erkani 27. helmikuuta Irlanninmerellä.
Tomáš Kudělka
Seuraura
Kaudeksi 2011–2012 Kudělka palasi kotimaahansa, kun hän teki sopimuksen HC Vítkovicen kanssa. Hänen ensimmäinen kokonainen Extraliga-kautensa toi 52 runkosarjaottelussa tehot 3+16=19, joilla Kudělka oli joukkueen tehokkain puolustaja. Hän pelasi joukkueessa kaikkiaan kolme kautta, joista jokaisen aikana Kudělka edusti Vítkovicea myös Spengler Cupissa.
HMS Mackay
Palvelus
Doverin alaisuuteen alus siirrettiin 24. toukokuuta evakuoimaan joukkoja mannermaalta. Se evakuoi 26. toukokuuta 581 sotilasta Dunkerquesta Doveriin. Seuraavana päivänä alus teki uuden matkan. Se törmäsi 28. toukokuuta HMS Montrosen kanssa, minkä seurauksena alus piti ajaa matalikolle. Aluksen propellit vaurioituivat ja se piti siirtää telakalle korjattavaksi.
Tomáš Kudělka
Seuraura
Kudělka palasi kaudeksi 2014–2015 SM-liigaan ja siirtyi 1+1-vuotisella sopimuksella Pelicansiin. Hän osoittautui kuitenkin pettymykseksi ja palasi joulukuussa 2014 edelliseen seuraansa HC Vítkoviceen. Kaudeksi 2016–2017 Kudělka siirtyi vuoden mittaisella sopimuksella Piráti Chomutovin riveihin.
HMS Mackay
Palvelus
Palvelukseen alus palautettiin kesäkuussa, jolloin se määrättiin evakuoimaan joukkoja Brestistä operaatio Cyclessä. Alus siirrettiin heinäkuussa Harwichiin sijoitettuun 16. hävittäjälaivueeseen suojaamaan saattueita sekä partioimaan Pohjanmerellä.
Tomáš Kudělka
Maajoukkueura
Kudělka edusti Tšekkiä alle 20-vuotiaiden MM-kilpailuissa vuosina 2006 ja 2007 sekä alle 18-vuotiaiden MM-kilpailuissa vuonna 2005, jolloin hän jakoi neljällä syötöllään turnauksen puolustajien syöttöpörssin voiton Venäjän Vjatšeslav Buravtšikovin ja Ruotsin Niklas Hjalmarssonin kanssa. Kudělka pelasi myös U-18 Junior World Cupissa vuonna 2004, jolloin hän voitti hopeaa.
HMS Mackay
Palvelus
Alus osallistui 12. helmikuuta 1942 laivueharjoitukseen, josta se erkani etsimään Saksan laivaston taisteluristeilijöitä Gneisenauta ja Scharnhorstia sekä risteilijä Prinz Eugenia, jotka matkasivat Brestistä Kanaalia pitkin Wilhelmshaveniin. Maaliskuussa alus määrättiin muutettavaksi lyhyen kantaman saattajaksi telakalle, jossa sille asennettiin muun muassa tyypin 271 tutka. Alus palautettiin palvelukseen syyskuussa, jolloin se suojasi Jäämeren saattueita PQ18 sekä QP14 yhdessä HMS Ansonin, HMS Duke of Yorkin, HMS Jamaican, HMS Bramhamin, HMS Keppelin ja Montrosen kanssa. Osasto tuki samalla liittoutuneiden tukikohtaa Huippuvuorilla operaatio Gearboxissa.
Tomáš Kudělka
Maajoukkueura
Kudělka on pelannut myös Tšekin A-maajoukkueessa yhteensä 11 ottelua tehden kaksi syöttöpistettä.
HMS Mackay
Palvelus
Mackay taisteli 7. maaliskuuta 1943 moottoritorpedoveneiden HMS MTB-17, HMS MTB-20 ja HMS MTB-21 kanssa saattueen kimppuun hyökänneitö Saksan laivaston E-veneitä vastaan. Tammikuussa 1944 alus siirrettiin läntisen reitin alueen alaisuuteen. Se suojasi 5. tammikuuta Mounts Bayn edustalla E-veneiden hyökkäykseltä saattuetta WP457, jolloin upposi kaksi kauppalaivaa sekä troolari HMS Wallasea. Se palasi helmikuussa Harwichiin.
Alus määrättiin Normandian maihinnousuun. Alus liittyi 3. kesäkuuta muodostettavaan 102. saattajaryhmään HMS Southdownin, HMS Potentillan, HMS Vervainin ja kahden lautan kanssa. Operaatiota viivytettiin seuraavana päivänä vuorokaudella. Alus liittyi Thames-joen suistossa saattueeseen ETM2. Siihenn kuului 25 moottorialusta sekä kaksi muuta alusta, joihin oli kuormattu itäistä maihinnousualuetta varten varustettu divisioona. Se saattoi 6. kesäkuuta saattueen yhdessä korvettien HMS Poppyn ja HMS Staticen kanssa Spitheadiin, josta ne purjehtivat seuraavana päivänä edelleen sillanpäähän. Mackay palasi 8. kesäkuuta Thames-joen suistoon. HMS Neptune vapautti aluksen tehtävästä seuraavana päivänä, minkä jälkeen se palasi laivueeseensa Harwichiin Pohjanmeren saattueiden suojaksi.
Toukokuussa 1945 alus määrättiin tukemaan Norjan satamien haltuunottoa. Se suojasi 16. toukokuuta yhdessä HMS Viceroyn kanssa miinanraivaajia, jotka raivasivat Trondheimin edustan merireitin. Alus määrättiin kesäkuussa Noren alaisuuteen. Euroopan sotatoimien päätyttyä alus siirrettiin reserviin ja sijoitettiin 1946 poistolistalle. Alus myytiin 18. helmikuuta 1947 romutettavaksi BISCOlle, joka siirsi sen Metal Industriesille. Alus saapui helmikuussa 1948 hinattuna Charlestowniin Fifeen romutettavaksi.
Willy van de Kerkhof
Wilhelmus ”Willy” van de Kerkhof (16. syyskuuta 1951 Helmond, Alankomaat) on alankomaalainen jalkapalloilija. Kerkhof pelasi lähes koko uransa PSV Eindhovenissa, joskin uransa alkupuolella hän edusti FC Twenteä. Hän viimeisteli pelaamissaan 511 ottelussa 71 maalia.
Maajoukkueessa Willy van de Kerkhof viimeisteli viisi maalia 63 ottelussa. Hän pelasi MM-kilpailuissa 1974 ja 1978, joissa molemmissa joukkue saavutti hopeaa. Hän on, kuten myös kaksosveljensä René van de Kerkhof, Pelén vuonna 2004 laatimalla FIFA 100 -listalla.
KNM Æger
KNM Æger on ollut kolmen Norjan laivaston aluksen nimenä.
Sulkavan kirkko
Sulkavan kirkko on vuonna 1822 rakennettu Sulkavan kirkonkylässä sijaitseva kaksoisristikirkko eli kahtamoinen. Kirkon piirtäjä ja suunnittelija oli italialaissyntyinen valtionarkkitehti Charles Bassi. Rakennusmestari Salonen suoritti rakennustyön verrattain vapaasti. Kirkossa tehtiin merkittäviä muutos- ja korjaustöitä jo vuonna 1851, joiden jäljiltä kirkko sai nykyisen, alkuperäistä suuremman muotonsa. Kirkkoon mahtuu istumaan noin tuhat henkeä.